Sten-Hans Vihmar

Sten-Hans Vihmar (sündinud 6. oktoobril 1987 Sauel) on eesti konservatiiv, kaitseliitlane ja ühiskonnategelane.

Ühiskondlik-poliitiline tegevus

Sten-Hans Vihmar kuulus aastatel 2005–2006 Isamaaliitu ja 2006–2011 Isamaa ja Res Publica Liitu. Ta osales IRL-i haridus-, põllumajandus- ja kaitsepoliitika väljatöötamisel. 22. mail 2007 valiti ta täishäältega IRL-i noorteühenduse esimeheks. 2010. aasta hiliskevadel astus ta IRL-i noorteühenduse esimehe kohalt omal soovil tagasi ja lahkus erakonnast.

2006. aastal tegutses Vihmar poliitilise survegrupi Alati Ustav eestvedajana. Poliitiline survegrupp Alati Ustav moodustus 2006. aasta mai lõpus inimestest, kes osalesid Sten-Hans Vihmari ja Siim Abroi korraldatud pronkssõdurivastasel piknikul. Selle üldisem eesmärk oli koondada erinevaid poliitilisi jõude koostööle, et pronkssõdur Tõnismäelt eemaldada. Vihmari algatusel koguti pärast pronksiöid allkirju Tallinna linnapea Edgar Savisaare vastu. Selle põhjuseks olid Savisaare sõnavõtud pronksiööde ajal, mis Vihmari hinnangul üritasid lõhestada Eesti ühiskonda. 29. aprillist 9. maini 2007 internetis toimunud allkirjade kogumise kampaania käigus saadi 98 200 toetusavaldust.

Vihmar oli Eesti Rahvusliku Liikumise asutaja ning juhatuse liige. 

Eesti Leegioni Sõprade Klubi üks asutajaliikmetest ning kahel korral ka sama organisatsiooni juhatuse liige. 

Ta kandideeris 2011. aasta Riigikogu valimistel ühena nn ühinenud üksikkandidaatidest Tartu linnas ja sai 155 häält. 

Vihmar kuulus EKRE-sse aastatel 2012–2014. Ta oli Eesti Konservatiivse Rahvaerakonna üks asutajaliikmeid ning on olnud ka erakonna juhatuse ja volikogu liige. Ta oli ka EKRE Harju-Raplamaa ringkonna aseesimees. Ta lahkus erakonnast erimeelsuste tõttu Helmetega, kes Vihmari hinnangul ei soovinud enam konservatiivset maailmavaadet esindada vaid kaldusid üha enam äärmuspopulismi. 

2018. aasta veebruarist oktoobrini oli Vihmar Vabaerakonna liige. Tegeles Vabauudiste meedianõunikuna erakonna uudistekanali väljatöötamises.

Vihmar on üks MTÜ Vaba Ukraina algatajatest. MTÜ Vaba Ukraina toetab vaba ja demokraatliku Ukraina arengut ja võitlust oma iseseisvuse eest. MTÜ Vaba Ukraina on saatnud Ukraina relvajõududele poole miljoni euro eest meditsiinivahendeid ning õpetanud ukrainlastele sõjameditsiini.

14.09.2021 asutas Tartus koos Indrek Särjega MTÜ Konservatiivide Klubi.

Vihmar on konservatiivse arvamusportaali Konservatiiv üks asutajatest.

Vihmar on Kaitseliidu Harku Rannikukaitse Üksikkompanii üks asutajaliikmeid. On teeninud Kaitseliidus nii jao- kui ka rühmapealikuna ning olnud ka kompanii operatiivülem.

Autasud 
 Kaitseliidu teenetemedal III klass (2014)
 L’Etoile Européene du Dévouement Civil et Militaire (EEDCM) médaille (Euroopa tähe teenetemedal pühendumise eest tsiviil- ja militaarvaldkonnas) (2016)
 Légion Etrangère médaille d'Honneur de l'Amicale (Prantsuse Võõrleegioni veteranide aumedal) (2016)
Всеукраїнським об’єднанням громадян "КРАЇНА" Медаль «ЗА ГІДНІСТЬ ТА ПАТРІОТИЗМ» (Üleukrainalise kodanikuühenduse "КРАЇНА" teenetemedal "Väärikuse ja patriotismi eest") (2017)

Isiklikku

Ta kuulub EELK Tallinna Toompea Kaarli kogudusse ja on Kaitseliidu Toompea malevkonna liige. On abielus Evelin Vihmariga.

Viited

Välislingid

Sten-Hans Vihmari artiklid
 Vallutaja, mine koju! Terve Mõistuse Sündikaat
 Ähvardav Vene, uinuv Euroopa ja kurnatud USA Delfi, 11. november 2009
 Kes on meie ülejäänud Herman Simmid? Delfi, 9. detsember 2009
 Uus külm sõda seab Baltimaad ohtu Delfi, 12. veebruar 2010
 Estlandiseerumine on alanud Delfi, 11. mai 2010
 Kui palju meid tegelikult mõjutatakse? Delfi, 19. jaanuar 2011
 Probleem on sinus, valija! Objektiiv, 25. aprill 2017
 Intermariumi idee on aktuaalsem kui kunagi varem Objektiiv, 15. september 2017
 Keskkonnaminister, viige haisuprobleemi hindamine vastavusse inimeste ootustega EPL, 3. mai 2019
Kas Intermarium tuleb või oleme edasi veremaad? Konservatiiv, 21. november 2021

Eesti Konservatiivse Rahvaerakonna poliitikud
Isamaa ja Res Publica Liidu poliitikud
Kaitseliidu Tallinna maleva liikmed
Sündinud 1987